# Guia Ubuntu/gnome-session-fallback
## Introducció a l'escriptori Gnome-session-fallback

Tant si heu instaŀlat Ubuntu en un disc dur com en una clau usb, un cop reiniciat el PC, hauríeu de veure el gestor d'inici Grub. Si no teniu cap altre sistema operatiu instaŀlat, simplement es mostrarà un compte enrere de 10 segons. Si premeu la tecla ESC, s'atura el comptador i es visualitza un menú amb les següents opcions:
(o quelcom de semblant)
-Ubuntu
-Opcions avançades de Ubuntu
-Memory test (memtest86+)
-Memory test (memtest86+, serial console)
-Microsoft Windows XP Professional (a /dev/sda1)
-Linux Mint 13 Maya (13)
-Opcions avnçades de Linux Mint 13 (13)
* La primera opció serà l'habitual i la que es selecciona per defecte si no heu polsat ESC. Iniciarà Ubuntu.
* La segona Opció (opcions avançades), us donarà accés a versions de kernel (nucli) anteriors a la que hi teniu per defecte, en el cas que hàgiu instal·lat actualitzacions. La que hi diu "mode restabliment" serveix per intentar recuperar un sistema que no funciona de manera bastant senzilla.
Pot ser quelcom semblant això:
-Ubuntu, amb el Linux 3.8.0-7-generic
-Ubuntu, amb el Linux 3.8.0-7-generic (mode de restabliment)
* La tercera opció, memtest, és un programa que verifica l'estat de la memòria RAM.
* Les que segueixen més avall, només us apareixeran en el cas que tinguem algun altre sistema operatiu instaŀlat.
Si tot ha anat bé, per fi veureu la pantalla d'inici de sessió on heu de posar el nom d'usuari i la contrasenya indicats a la instaŀlació.

## Panell Inferior

En aquest, trobareu d'esquerra a dreta:
* Botó per a minimitzar totes les finestres i mostrar el fons de l'escriptori.
* Llistat de finestres actives o minimitzades (inicialment no en trobareu cap, si no teniu aplicacions en funcionament). Aquí hi podreu canviar amb un clic d'una aplicació a una altra.
* Escriptoris virtuals.
Al GNU/Linux és habitual treballar amb diferents escriptoris. A cadascun d'ells podreu tindre diferents aplicacions. D'aquesta manera, evitareu tindre moltes finestres acumulades.
Per a canviar d'escriptori, només cal clicar amb el botó esquerre del ratolí al requadre que correspongui. Si voleu canviar el nombre d'escriptoris, feu clic dret i premeu Preferències.
És bastant pràctic tenir a cada escriptori aplicacions relacionades. Per exemple: al primer escriptori, navegador i correu, al segon, processador de textos i corrector, al tercer, programes de música, etc.

## Panell superior

Al panell superior, hi trobareu d'esquerra a dreta:
1.Menú d'aplicacions: aquí hi trobareu totes les aplicacions instaŀlades al sistema repartides en les següents pestanyes: Accessoris, Accés universal, Altres, Eines del sistema, Gràfics, Internet, Jocs, Ofimàtica, So i vídeo, Centre de programari de l'Ubuntu.
2.Menú Llocs: llistat de carpetes importants del vostre sistema. Clicant en aquestes carpetes se us obrirà el gestor d'arxius Fitxers.
* Carpeta Personal. En aquesta podreu desar tots els vostres documents.
* Escriptori: carpeta que correspon al vostre escriptori.
* Documents.
* Música.
* Imatges.
* Vídeos.
* Baixades. Carpeta per defecte per les descàrregues d'internet.
* Ordinador: Mostra dispositius i particions accessibles al vostre sistema. Al GNU/Linux, per a accedir a una partició o dispositiu CD/DVD-ROM, clau USB, etc, cal muntar-lo. A l'Ubuntu es fa de manera automàtica, tan sols inserint el CD o la clau USB. En el cas dels disquets, cal anar a Ordinador i fer doble clic a la disquetera. Per a treure un CD, disquet o clau USB, cal fer el pas invers: desmuntar. D'aquesta manera, assegurem que no es perden dades. Per a fer això, aneu a Ordinador i cliqueu amb el botó dret al dispositiu corresponent i seleccioneu desmunta el volum o expulsa.
* Xarxa: Per cercar a la vostra xarxa ordinadors amb recursos compartits (siguin windows o GNU/Linux).
* Connecta't a un servidor: Us permet connectar-vos a un servidor determinat via FPT/sFTP/Wevdad/ect ...
* Documents recents.
3. Icona Bluetooh, en el cas que en tingueu
4. Icona Núvol.
Us dóna accés a Ubuntu One. Més informació d'Ubuntu One al Capítol Sisè d'aquesta guia.
5. Icona sobre.
Us dóna accés a: Client de correu Thunderbird, Redacta un missatge nou amb Thunderbird, Llibreta d'adreçes del Thunderbird, Facebook i Google.
6. Battery.
Estat de la bateria, en el cas d'un portàtil.
7. Icona de connexió de xarxa.
Amb el botó esquerra podreu triar la connexió, o bé, fent clic a Edita les connexions, editar-les.
8. Control de volum.
Amb el botó esquerre tindreu accés a les següents opcions:
-Silenci. Per silenciar el sistema temporalment.
-Rhythmbox. Per accedir al reproductor d'àudio.
-Paràmetres del so. Per canviar el volum, balanç i alguna cosa més.
9. Indicador d'hora.
Si hi feu clic a sobre, podreu veure el calendari i tindre accés als Paràmetres de la data i hora.
10. Roda dentada amb una ratlla a la part superior.
- L'última icona, en forma de cercle, serveix per: Quant aquest ordinador (per veure quina memòria Ram té, tipus de s.o. i més coses), Ajuda de l'Ubuntu (tingueu en compte que és en anglès), Paràmetres del sistema (en parlem al Capítol tercer d'aquesta guia, Bloca (per blocar la pantalla), Sessió de convidat (molt pràctic per prestar el PC temporalment a algú sense que hi tingui accés als vostres documents), Surt (per sortir a la pantalla d'entrada), Atura temporalment, Reinicia i Atura.

## Fons d'escriptori

Si en un lloc buit de l'escriptori premeu amb el botó dret del ratolí, podreu:
Crear una carpeta.
Organitza l'escriptori. Per posar en ordre l'escriptori.
Mantén alineat, o no.
Canvia el fons de l'escriptori.

## Efectes d'escriptori

Si alguna cosa té l'Ubuntu maca de veure són els efectes visuals de l'escriptori. El primer que us caldrà per poder utilitzar-los és instaŀlar els següents paquets:
compizconfig-settings-manager
Podeu fer-ho amb el Centre de programari de l'Ubuntu.
Hi ha molt efectes per triar, pot ser alguns dels més espectaculars són el gir de cub i les finestres tremoloses. Prove-ho i passe-ho bé.
Podeu fer un cop d'ull aquest efectes en aquest vídeo:
http://www.youtube.com/watch?v=rfbRs2zqiUU